paragraph_text: Gamla Ullevi je nogometna arena smještena u Göteborgu koja je otvorena 5. travnja 2009. Arenu prvenstveno koriste nogometni klubovi GAIS, IFK Göteborg, Örgryte IS, ali i švedska ženska nogometna reprezentacija. Maksimalni kapacitet je 19.000 mjesta od kojih su 4.000 stajaća. Komercijalne površine iznose 2.500 m<sup>2</sup>, a ima i 27 loža. Igralište je protežnosti 105x68 metara, a podlogu čini prirodna trava. Gamla Ullevi je smješten na istom mjestu gdje je bila istoimena arena otvorena 1916., a srušena 2007. godine.